hotchpotch/miracl-hf-unified huggingface dataset:
Verkkokurssi
Verkkokurssi on kurssi, jonka voi suorittaa kokonaan verkon välityksellä. Verkkokurssit täydentävät usein toisen asteen ja korkea-asteen oppilaitosten kurssitarjontaa, mutta verkkokursseja voivat tarjota täysin avoimina ja ilmaisina mitkä tahansa yritykset, yhdistykset tai yhteisöt. Opetus verkkokurssilla on etäopetusta ja opiskelu etäopiskelua; fyysistä läsnäoloa luokkahuoneessa ei edellytetä tai edes mahdollisteta. Joitain kursseja tarjotaan tavanomaisen lähiopetusmuodon lisäksi vaihtoehtoisesti verkkokurssina, jolloin opiskelijat voivat valita itselleen sopivimman suoritustavan.
Verkkokurssi ilmenee tyypillisesti verkkosivuna, jossa kuvaillaan kurssin sisältö, aikataulu, esivaatimukset, opettaja sekä arvostelukriteerit. Sivulla on myös kurssin aineisto, joko kirjaluettelona tai verkkolinkkeinä, sekä mahdolliset harjoitteet ja tehtävät. Verkkokurssin läpipääsy voi edellyttää tentin läpäisyä, mutta suoritus voidaan hyväksyä myös oppimispäiväkirjan, ryhmätyön tai muun suorituksen perusteella.
Kukka Laakso
Kukka Laakso (s. 9. toukokuuta 1979) on suomalainen kahvakuulavalmentaja, kirjailija, copywriter, kolumnisti, sekä yksi kahvakuulaharjoittelun ja -urheilun pioneereista Suomessa. Hän on valmistunut medianomiksi Turun ammattikorkeakoulun taideakatemiasta 2005. Laakso on kirjoittanut kaksi kirjaa, Maanantaisoturit (my.book 2011) ja toimistotyöläisen kuntokirja Nouse ylös! (Kauppakamarikustannus 2015).
Laakso on Candidate for Master of Sport sekä biathlonissa (tempaus ja työntö) että long cyclessä (rinnalleveto+työntö). Hän on ensimmäinen suomalainen nainen, joka on kilpaillut lajissa kansainvälisesti; Virossa, Latviassa, Saksassa, Kroatiassa sekä Yhdysvalloissa.
Kukka Laakso on vuoden 2009 kahvakuulaurheilun amatöörisarjan maailmanmestari (IUKL World Championships, Viro) ja Suomen mestari. Hän osallistui vuonna 2009 maaliskuussa Ohion Columbuksessa ensimmäisiin Arnold Sport Festival (Arnold Classic) -kahvakuulakisoihin ja tuli toiseksi valmentajansa Catherine Imesin voittaessa kultaa. Lisäksi hän saavutti Kroatiassa, Zagrebissa jaetun ykkössijan marraskuussa 2009 sekä sijoittui kolmanneksi Baltic Cupissa Riiassa 2008.
Laakson seura oli Suomen Kahvakuula ry, jonka lisäksi hän perusti oman seuran Lift Me Up vuonna 2011. Kukka Laakso oli Suomen Painonnostoliiton kahvakuulavaliokunnan puheenjohtaja, ollen lajinsa tuomari ja yksi Suomen kolmesta virallisesta kahvakuulaurheilun tuomarikouluttajasta. Liitto valitsi Laakson Vuoden parhaat 2009 -listauksessa Vuoden kahvakuulailijaksi.
Kukka Laakson isä oli julkisoikeuden professori Seppo Laakso.
Jemma Simpson
Jemma Louise Simpson (s. 10. helmikuuta 1984 Plymouth) on brittiläinen yleisurheilija, joka juoksee 800 metriä ja 1 500 metriä. Häntä valmentaa olympiamitalisti Mark Rowland.
Simpson sijoittui kahdeksanneksi alle 18-vuotiaiden MM-kisoissa 2001, neljänneksi alle 20-vuotiaiden MM-kisoissa 2002 ja otti pronssia alle 20-vuotiaiden EM-kisoissa 2003. Kultaa hän voitti Englannissa vuoden 2002 nuorten Kansainyhteisön kisoissa.
Simpson sijoittui 800 metrillä kuudenneksi Kansainyhteisön kisoissa 2006 ja toiseksi Britannian mestaruuskisoissa Rebecca Lynen jälkeen. Göteborgin EM-kisoissa hän karsiutui välierissä.
Vuonna 2007 talven loukkaantumisten jälkeen Simpson teki paluun Britannian mestaruuskisoissa voittamalla kultaa 800 metrillä. Hänet valittiin Britannian joukkueeseen yleisurheilun MM-kisoihin 2007. Hän jäi välierissä kuudenneksi ajalla 2.00,48 ja karsiutui loppukilpailusta. Simpson oli seitsemäs .
Vuonna 2008 hän karsiutui Valencian sisäratojen MM-kisojen 1 500 metrin ja Pekingin olympialaisten 800 metrin alkuerissä. Seuraavana vuonna hän karsiutui Berliinin MM-kisojen 800 metrin välierissä, mutta oli seitsemäs .
Kaudella 2010 hän juoksi 1500 m aikaan 4.06,39, joka on hänen oma ennätyksensä. 800 metrin ennätyksensä hän teki Timanttiliiga-kisassa Monacossa 22. heinäkuuta 2010 juostuaan matkan aikaan 1.58,74. Barcelonan EM-kisoissa 2010 hän oli viides 800 metrillä ajalla 1.59,90. Helsingin EM-kisoissa 2012 hän oli 800 metrillä seitsemäs ajalla 2.02,14.
Blue Moon
”Blue Moon” on Richard Rodgersin säveltämä ja Lorenz Hartin sanoittama musiikkikappale vuodelta 1934.
Hart kirjoitti kappaleeseen yhteensä kolmet eri sanat, kun musiikkia yritettiin saada sovitettua eri musikaaleihin. Alun perin kappaleen nimi oli ”Prayer”, ja sen oli tarkoitus sisältyä Jean Harlow'n tähdittämään "The Hollywood Revue of 1933" -elokuvaan. Henkilökunnan muutosten takia Harlow’n rooli jäi kuitenkin elokuvasta pois, eikä kappalettakaan näin ollen otettu mukaan. Vuonna 1934 Shirley Ross lauloi saman sävelen uusilla sanoilla elokuvassa "Manhattan melodrama". Tuolloin laulun nimenä oli ”The Bad in Every Man”. Tuottaja Jack Robbins sai suostuteltua Hartin kirjoittamaan vielä kolmannet, kaupallisesti otollisemmat sanat erillistä singlejulkaisua varten luvaten erilliselle julkaisulle runsaasti mainontaa. Hart kirjoittikin lievästi kyynisenä kolmannet sanat Robbinsin ehdotuksen mukaan. Tässä versiossa kappale sai tunnetuimmaksi tulleen nimensä ”Blue Moon”. Vaikka lopputulos ei erityisesti miellyttänytkään sanoittajaa, tästä lopullisesta versiosta tuli hänen uransa suosituin kappale. Se nousi singlelistan ensimmäiselle sijalle, ja nuottijulkaisua myytiin yli miljoona kappaletta.
Sauvo Puhtila sanoitti kappaleen 1950-luvulla suomeksi nimelle ”Sininen kuu”. Myöhemmin Jarkko Laine kirjoitti uudet suomenkieliset sanat nimellä ”Oi kuu”.
Achatina immaculata
Achatina immaculata on suurikokoinen, akaattikotilolle sukua oleva maakeuhkokotilo, josta tunnetaan kaksi alalajia ("A. i. immaculata" ja "A. i. panthera"). Lajia tavataan Afrikan itä- ja eteläosissa.
"Achatina immaculata" on yleensä aktiivinen yöllä tai illalla.
Bergelmir (mytologia)
Bergelmir (myös Bergelmer) on skandinaavisessa mytologiassa Thrudgelmirin poika ja Aurgelmirin eli alkujättiläinen Ymirin pojanpoika. Kun Odin, Ve ja Vili surmasivat Ymirin, Ymirin ruumiista vuotanut veri sai aikaan valtavan tulvan, jossa kaikki jääjättiläiset hukkuivat, paitsi Bergelmir ja hänen vaimonsa. He kiipesivät ruuheen ja säilyivät hengissä. Bergelmiristä ja hänen vaimostaan polveutuivat uudet jääjättiläiset.
Lyrical Son
Lyrical Son (oik. Festim Arifi, s. 28. tammikuuta 1984, Pristina, Kosovo) on kosovolainen rap / hip hop -laulaja. Nimen Lyrical Son sai koulussa, kun hänen englannin opettajansa kirjoitti hänen vihkonsa kanteen kommenttin: "”Nice Lyrics, Festim”".
Lyrical Son nousi julkisuuten vuonna 1993 kappaleellaan "Pappa was a Rollin Stone" (rap-versio). Vuonna 1997 Lyrical Son alkoi kirjoittaa tekstejä ja hänestä tuli laulaja ammattilaisena sodan jälkeen vuonna 1999. Sen jälkeen Lyrical Son oli ryhmässä nimeltä 'Gjurma e natës'.
Festim aloitti soolouran vuoden 2005 jälkeen Gramafon Entertainmentin kanssa, jonka Lyrical Son tunsi jo lapsuutena. Lyrical Sonilla on yksi albumi, joka julkaistiin vuonna 2008. Albumin nimi on "Recept".
Joustava perusopetus
Joustava perusopetus eli JOPO on Suomessa vuonna 2006 käynnistynyt hanke koulupudokkaiden aktivointiin tähtäävän toiminnan kehittämiseen perusopetuksessa ja toisen asteen nivelvaiheessa. Joustavan perusopetuksen tavoitteena on tukea oppilaita, jotka ovat vaarassa jäädä ilman perusopetuksen päättötodistusta. Samalla pyritään ehkäisemään toisen asteen koulutuksesta pois jäämistä ja koulutuksen keskeyttämistä. Toimintamallin avulla kehitetään perusopetukseen yksilöllisiä, oppilaiden erilaiset tarpeet huomioivia toimintatapoja ja opetusmenetelmiä. Joustavassa perusopetuksessa korostuvat toiminnallisuus, erilaisten oppimisympäristöjen käyttö ja työssäoppiminen.
Joustavan perusopetuksen piirissä oli vuonna 2015 n. 1800 oppilasta. Toiminnassa tehostetaan moniammatillista yhteistyötä, johon osallistuvat peruskoulut, kuntien nuoriso-, sosiaali- ja terveystoimi sekä ammatilliset oppilaitokset, lukiot ja mahdolliset nuorten työpajat. Toiminnan tueksi järjestetään alueellista ja valtakunnallista koulutusta.
Opetus järjestetään noin 10 oppilaan joustavan perusopetuksen JOPO-ryhmässä. Kouluissa toiminnasta vastaa tiimi, johon kuuluu opettajan lisäksi nuorisotyöntekijä, sosiaalityöntekijä tai vastaava. Opetus toteutetaan perusopetuksen opetussuunnitelman mukaisesti. Hankkeessa kehitetään perusopetuksen 7-9 luokilla oleville nuorille oppilaan yksilöllisistä elämäntilanteista lähteviä opetusjärjestelyjä, toiminnallisia ja työpainotteisia opetus- ja työmuotoja sekä kohdennettuja tuki- ja neuvontapalveluja. Oppilaan perheen kanssa tehtävällä työllä on keskeinen asema oppilaan kokonaistilanteen arvioinnissa ja sopivien työmuotojen valinnassa.
Naisten pituushyppy yleisurheilun Euroopan-mestaruuskilpailuissa 2010
Naisten pituushyppy yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 27. – 28. heinäkuuta.
Kaikki vähintään 665 hypänneet (Q) tai vähintään 12 parasta finaaliin.
Täydennyskoulutus
Täydennyskoulutus tai lisäkoulutus tarkoittaa virallisen tutkintojen lisäksi tarjottavaa koulutusta, jolla opiskelija voi syventää ja laajentaa osaamistaan. Suomessa täydennyskoulutusta tarjotaan toisen asteen oppilaitoksissa sekä yliopistoissa ja ammattikorkeakouluissa. Iltalukiot ja avoin yliopisto ovat esimerkkejä täydennyskoulutusta tarjoavista oppilaitoksista, mutta jokaisella yliopistolla ja ammattikorkeakoululla on täydennyskoulutusyksikkönsä.
TTS Työtehoseura ry ja CAM-Create IT tarjoavat uutta yhteistyötään täydennyskoulutusten muodossa.
Jakoa ammatilliseen perus- ja jatkokoulutukseen täydentävät lyhyet täydennyskoulutukset, jotka voidaan jakaa sekä ammatillisiin intensiivikoulutuksiin, jotka päättyvät yleensä jonkinlaiseen näyttökokeeseen, että niin sanottuihin työvoimapoliittisiin kursseihin.
Tunnetuimpia esimerkkejä yleisistä ammatillisista intensiivikoulutuksista ovat monet muutaman päivän luennot ja harjoitukset, jotka johtavat esimerkiksi järjestyksenvalvojakorttiin, hygieniapassiin, tietokoneen ajokorttiin tai ensiapuvalmiuksiin.
Stanislav Jemeljanov
Stanislav Jemeljanov (; s. 23. lokakuuta 1990 Saransk) on venäläinen kilpakävelijä. Hän on saanut kahdesti kilpailukieltoa dopingin käytöstä.
Nuorten arvokilpailuista Jemeljanovilla on 10 000 metrin ratakävelystä alle 18-vuotiaiden maailmanmestaruus 2007, alle 20-vuotiaiden maailmanmestaruus 2008 ja alle 20-vuotiaiden Euroopan-mestaruus 2009.
Barcelonan EM-kisoissa 2010 Jemeljanov voitti alun perin 20 kilometrin kävelyn. Hän menetti voittonsa vuonna 2014 biologisen dopingpassinsa poikkeavuuksien perusteella. Hän sai kahden vuoden kilpailukiellon ajalle 15.12.2012–14.12.2014 ja kaikki hänen tuloksensa 26.7.2010 lähtien hylättiin. Daegun MM-kisoissa 2011 Jemeljanov sijoittui 20 kilometrillä alun perin viidenneksi. Vuonna 2017 hän sai urheilun kansainvälisen vetoomustuomioistuimen päätöksellä kahdeksan vuoden kilpailukiellon ajalle 7.4.2017–6.4.2025. Kilpailukielto tuli biologisen dopingpassin perusteella.
Isä Matteon tutkimuksia
Isä Matteon tutkimuksia (alkuperäiseltä nimeltä "Don Matteo") on italialainen jännityssarja, jossa on mukana myös komediallisia piirteitä. Sarjaa on tuotettu ja esitetty Italiassa vuodesta 2000 lähtien. Sarjaa on tuotettu tähän mennessä yhteensä 11 tuotantokautta, joka käsittää kaikkiaan 246 jaksoa. Suomessa sarjaa on esittänyt pitkään Yle TV2 ja 2014 Yle Teema.
Isä Matteo (Terence Hill) on pappi, joka ratkaisee rikoksia Italian Umbriassa. Hän pääsee lähelle hyviä kuin pahoja ihmisiä – oveluudella, aitoudella sekä aseistariisuvan hymynsä avulla. Näillä avuilla hän ratkoo seurakuntansa lampaita kohdanneita visaisia rikosjuttuja. Matteota avustavat rikosten selvittämisessä karabinieerit eli ylivääpeli Cecchini (Nino Frassica) ja kapteenit Flavio Anceschi (Flavio Insinna) (2000–2006) ja Giulio Tommasi (Simone Montedoro) (2008–2016) ja Anna Olivieri (Maria Chiara Giannetta) (2018).
Kuvauspaikkoina toimi kausilla 1-8 Gubbio ja kaudesta 9 eteenpäin Spoleto.
Salama-alustus
Salama-alustus on luento, jonka pituus on rajattu 1-10 minuuttiin (usein viisi minuuttia). Salama-alustuksessa luennoitsija tai alustaja voi vain esitellä aiheen pintapuolisesti ja opetustilanteessa salama-alustusta seuraakin keskustelu, jossa yleisö voi esittää tarkentavia kysymyksiä. Menetelmä soveltuu hyvin tilanteisiin, joissa yleisö on heterogeeninen, eikä pitkä luento tai esitelmä palvelisi yleisön tarpeita riittävän hyvin.
Menetelmän juuret ovat vuoden 1997 Python-konferenssissa, jossa alustuksia kutsuttiin yksinkertaisesti lyhyiksi puheiksi. Salama-alustuksen nimen lanseerasi Mark Jason Dominus vuonna 2000.
The A-Team
The A-Team on vuonna 2010 ensi-iltansa saanut yhdysvaltalainen toimintaelokuva, joka perustuu samannimiseen televisiosarjaan 1980-luvulta. Elokuvan julkaisi Yhdysvalloissa elokuvateattereissa 20th Century Fox 11. kesäkuuta 2010 Elokuvan ohjasi Joe Carnahan ja tuottivat Stephen J. Cannell sekä veljekset Ridley ja Tony Scott.
Episodi-lehdessä neljä kriitikkoa antoi elokuvalle pisteitä keskiarvona 3,50.
Vladimir Kanaikin
Vladimir Aleksejevitš Kanaikin (; s. 21. maaliskuuta 1985) on venäläinen yleisurheilija, joka kilpailee kävelyssä. Hän käveli 20 kilometrin maailmanennätyksen 1.17.16 syyskuussa 2007. Ennätyksen rikkoi Yohann Diniz maaliskuussa 2015. Kanaikin on voittanut 10 000 metrin ratakävelystä alle 18-vuotiaiden MM-kisoista kultaa vuonna 2001 ja alle 20-vuotiaiden MM-kisoista kultaa vuonna 2002 ja hopeaa 2004. Hän oli Göteborgin EM-kilpailuissa 2006 yhdeksäs 50 kilometrin kävelyssä ja voitti saman matkan Euroopan cupin 2007. Hän jäi kiinni EPOn käytöstä vuonna 2008 ja joutui kahden vuoden kilpailukieltoon. Ensimmäisen kilpailukieltonsa jälkeen hän sijoittui Daegun MM-kilpailuissa 2011 hopealle 20 kilometrin kävelyssä ajalla 1.20.27, mutta menetti sijoituksensa myöhemmin dopingin takia.
Tammikuussa 2015 Venäjän antidopingtoimikunta Rusada asetti Kanaikinin elinikäiseen kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 17.12.2012 ja hänen tuloksiaan hylättiin aikaväleiltä 25.1.2011–25.3.2011 ja 16.6.2011–27.9.2011. Kansainvälinen yleisurheiluliitto IAAF valitti Rusadan valikoivista tuloshylkäyksistä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Kanaikinin suoritukset aikaväliltä 25.2.2011–17.12.2012 ja muuttamalla kilpailukiellon kahdeksan vuoden pituiseksi.
Roope Riski
Roope Vilhelmi Riski (s. 16. elokuuta 1991 Askainen) on suomalainen jalkapalloilija. Pelipaikaltaan hän on hyökkääjä. Riski edustaa Itävallan Bundesliigassa pelaavaa St. Pölteniä.
Roope Riski pelasi ensimmäiset viralliset ottelunsa Turun Palloseuran edustusjoukkueessa Liigacupissa vuonna 2010 ja hän teki ottelussa MyPa:a vastaan kolme maalia.
Suoritettuaan liigadebyyttinsä samalla kaudella Hakaa vastaan hän sai vastuuta Kakkosessa ÅIFK:ssa ja iski ainoaksi jääneessä ottelussaan hattutempun EIF:n verkkoon. TPS:n valmennus tulikin siihen tulokseen, että Riski tarvitsee vielä kovempia pelejä alleen ja toukokuun alussa hän lähti kuukaudeksi lainalle FC Viikinkeihin.
Riski onnistui heti maalinteossa debyyttiottelussaan Ykkösessä FC Hämeenlinnaa vastaan ja teki kuudessa pelaamassaan ottelussa viisi maalia sekä antoi yhden maalisyötön. Viimeisessä ottelussaan Viikinkien paidassa Riski teki hattutempun FC PoPa:a vastaan, jonka jälkeen hän palasi takaisin TPS:n joukkueeseen.
Seuraavaksi hän onnistui maalinteossa Eurooppa-liigan karsinnassa FC Port Talbotia vastaan ja teki vasta sen jälkeen ensimmäisen liigamaalinsa FC Lahden verkkoon ja onnistui samassa ottelussa vielä toistamiseen. Roope Riski teki hattutempun kahdeksassa minuutissa 22.9.2010 AC Oulua vastaan.
Hän teki 27. tammikuuta 2011 sopimuksen Serie A:ssa pelaavan Cesenan kanssa. 19. maaliskuuta 2011 hän teki debyyttinsä Serie A:ssa päästessään kentälle vierasottelussa SS Laziota vastaan 69. peliminuutilla. Riski palasi lainasopimuksella Turun Palloseuraan loppukaudeksi 2011 syyskuussa ja vuotta myöhemmin loppukaudeksi 2012.
Riski on edustanut Suomea nuorten maajoukkueissa sekä esiintynyt 4 kertaa myös A-maajoukkueessa,
Roope Riskin isoveli Riku Riski pelaa myös jalkapalloa ammatikseen.
Oppimiskahvila
Oppimiskahvila (engl. learning café) on keskusteluun, tiedon luomiseen ja siirtämiseen tarkoitettu yhteistoimintamenetelmä, joka soveltuu noin 12 hengen ja suuremmille ryhmille. Menetelmässä yleisö jaetaan pöytiin, joista kukin käsittelee samaa teemaa eri näkökulmasta. Kussakin pöydässä on kirjuri, joka pysyy paikallaan, mutta muut siirtyvät pöydästä toiseen käyden kaikki pöydät läpi ja osallistuen kuhunkin keskusteluun. Keskustelun tulokset kirjataan joko fläppipaperille tai suoraan pöydällä olevalle (paperiselle) pöytäliinalle. Tilaisuuden on tarkoitus olla rento ja keskusteluun rohkaiseva, joten kahvilamainen ilmapiiri on suositeltava.
Oppimiskahvilan pöydissä keskustelu käynnistetään sopivalla virikkeellä tai kysymyksellä, jota voi tukea vaikkapa yhteinen salama-alustus. Kunkin pöydän ympärillä olevat keskustelevat ja kirjoittavat pöytään ideoitaan ja ajatuksiaan. Menetelmän ohjaaja on määrännyt aikarajan, jonka umpeutuessa keskustelijat (pöydän kirjuria lukuun ottamatta) siirtyvät toisiin pöytiin. Siirtyminen voidaan tehdä joko järjestelmällisesti tai satunnaisesti, mutta tavoite on, että sama seurue ei pysy yhdessä, vaan keskustelijat hajautuvat eri paikkoihin. Kunkin pöydän kirjuri tiivistää nopeasti siihen mennessä käydyn keskustelun, josta jatketaan eteenpäin. Vaihtoja tehdään niin monta, että jokainen on ehtinyt kaikkiin pöytiin.
Menetelmän lopussa voidaan kunkin pöydän tulokset purkaa yhteisesti, mutta se ei ole välttämätöntä, sillä kaikki ovat joka pöydässä jo käyneet.
Kumuloituva ryhmä
Kumuloituva ryhmä on keskustelua, ideointia, arviointia, vertailua ja yhteistyötä tukeva opetusmenetelmä, joka soveltuu sekä pienten että suurien ryhmien käyttöön. Menetelmässä oppijoille annetaan tehtävä, jonka he ensin nopeasti tekevät yksilösuoritteena. Tämän jälkeen he muodostavat pareja ja jalostavat kunkin tuotokset parin yhteiseksi tuotokseksi. Parit yhdistetään tämän jälkeen yhä suuremmiksi ryhmiksi. Menetelmä voidaan lopettaa missä vaiheessa tahansa, jolloin ryhmät tyypillisesti esittelevät saavutuksensa kaikille.
Marcos Alonso (jalkapalloilija)
Marcos Alonso Mendoza (s. 28. joulukuuta 1990 Madrid, Espanja) on espanjalainen jalkapalloilija, pelipaikaltaan vasen laitapuolustaja. Hän edustaa Valioliigassa pelaavaa Chelseaa.
Alonso on Real Madridin kasvatti. Ensimmäisen ja ainoan esiintymisensä seuran edustusjoukkueessa hän teki 4. huhtikuuta 2010 Primera Divisiónin ottelussa Racingia vastaan. Heinäkuussa 2010 Alonso solmi kolmevuotisen sopimuksen englantilaisen Bolton Wanderersin kanssa. Hän on pelannut myös Espanjan alle 19-vuotiaiden maajoukkueessa.
Alonson isoisä Marquitos ja isä Marcos olivat myös jalkapalloilijoita.
Näyttelykävely
Näyttelykävely on visuaalisuuteen painottava ideointi- ja keskustelumenetelmä. Menetelmässä osallistujat jaetaan ryhmiin, joista kukin tekee teemaan liittyen tietystä näkökulmasta posterin. Ryhmät jaetaan aloituksen jälkeen uusiin ryhmiin, joissa jokaisessa on yksi edustaja kustakin alkuperäisestä ryhmästä. Ryhmät kiertävät kaikki posterit läpi, alkuperäisen posterin laatineen ryhmän edustaja esittelee posterin, ja tekee ryhmän ehdotusten mukaisesti parannuksia ja korjauksia.
Menetelmän haasteena on, että ryhmien määrän on oltava sama kuin ryhmien kokokin. Esimerkiksi 5 ryhmää, jokainen kooltaa 5 henkilöä, tai 6x6, yms. Jos jako ei mene tasan, voi joissain kiertävissä ryhmissä olla ylimääräisiä henkilöitä, mutta heidän roolinsa jatkotyöstössä jää vähäisemmäksi kuin muiden.
Naisten kiekonheitto yleisurheilun Euroopan-mestaruuskilpailuissa 2010
Naisten kiekonheitto yleisurheilun Euroopan-mestaruuskilpailuissa 2010 kilpailtiin 27.–28. heinäkuuta Estadi Olímpic Lluís Companys -stadionilla Barcelonassa, Espanjassa.
Kaikki yli 60,00 heittäneet (Q) tai ainakin 12 parasta finaaliin.
Opetusmenetelmä
Opetusmenetelmä on opetuksen toteuttamis- tai työtapa ja sen tulisi edistää oppijan oppimista. Opettaja organisoi opetusta sekä aktivoi ja motivoi oppijoita opetusmenetelmien valinnallaan. Opetusmenetelmien onnistunut käyttö riippuu mm. kurssin tavoitteista, opettajan opetustaidoista ja opetustyylistä.
Taitava opettaja hallitsee useita opetusmenetelmiä, valitsee niistä tarkoituksenmukaiset ja käyttää niitä vaihtelevasti erilaisissa opetustilanteissa. Monipuolinen opetusmenetelmien käyttö edistää oppijoiden oppimisprosessia, koska eri menetelmät toimivat parhaiten eri oppimistyylien kanssa ja lisäävät vuorovaikutusta opettajan ja oppijoiden välillä.
Opetusmenetelmän valintaan vaikuttavat ainakin seuraavat tekijät:
Prosessikävely
Prosessikävely on opetusmenetelmä, jossa visuaalisesti hahmotetaan tietyn prosessin kulku. Prosessikävelyn kussakin pisteessä havainnollisestetaan prosessin yksi vaihe. Prosessikävely voidaan toteuttaa fyysisesti autenttisessa ympäristössä, jos sellainen on saatavilla, tai vaiheet voidaan mallintaa vaikkapa fläppipaperille eri puolille luokkahuonetta. Opiskelijat liikkuvat pienryhmissä pisteeltä toiselle tutustuen prosessin vaiheisiin ja täydentäen niitä.
Menetelmän vahvuuksina on liikkuminen, joka pitää opiskelijat virkeinä, sekä prosessin hahmottuminen kuljetun alueen sijainteihin, joka vahvistaa muistijälkeä.
Nadine Müller
Nadine Müller (s. 21. marraskuuta 1985 Leipzig, Saksan demokraattinen tasavalta) on saksalainen kiekonheittäjä. Hän edustaa SC DHfK Leipzig -seuraa ja häntä valmentaa René Sack.
Müller sai hopeaa alle 20-vuotiaiden EM-kilpailuissa Tampereella 2003 tuloksella 53,44. Seuraavana vuonna hän sai pronssia saman ikäluokan MM-kilpailuissa Grossetossa heitettyään 57,13.
Osakan MM-kilpailuissa 2007 Müller karsiutui loppukilpailusta. Hän sijoittui kuudenneksi Berliinin MM-kilpailuissa 2009. Barcelonan EM-kilpailuissa 2010 hän oli kahdeksas. Müller sai hopeaa Daegun MM-kilpailuissa 2011 tuloksella 65,97 ja Helsingin EM-kilpailuista 2012 tuloksella 65,41. Hän sijoittui neljänneksi Lontoon olympialaisissa 2012 ja Moskovan MM-kilpailuissa 2013. Pekingin MM-kisoissa 2015 hän sai pronssia tuloksella 65,53. Hän sijoittui neljänneksi Amsterdamin EM-kilpailuissa 2016 sekä kuudenneksi Rio de Janeiron olympialaisissa 2016 ja Lontoon MM-kilpailuissa 2017. Berliinin EM-kilpailuissa 2018 hän sai hopeaa tuloksella 63,00.
Müller on voittanut Saksan-mestaruuden vuosina 2009–2013 ja 2016. Hän heitti ennätyksensä 68,89 Barissa 18. maaliskuuta 2012.
Mirin
Mirin (味醂) on makeaa kellertävää alkoholipitoista nestettä, jolla on tärkeä osa maustamisessa japanilaisessa ruoanlaitossa. Mirin valmistetaan riisistä ja alkoholista, ja valmistukseen käytetään hiivasientä "Aspergillus oryzae". Sen alkoholipitoisuus on alkujaan ollut yleensä noin 14 %, mutta alkoholisääntelyn vuoksi myynnissä olevassa mirinissä on alkoholia yleensä vain hiven.
Miriniä käytetään usein paistetun kalan maustamiseen. Sitä on runsaasti myös muissa japanilaisissa resepteissä, kuten teriyakissa. Sitä voi käyttää sokerin sijasta, mutta sitä on käytettävä varoen, sillä maku on melko voimakas.
Marsilius Padovalainen
Marsilius Padovalainen (n.1275, Padova– n.1342) oli italialainen oppinut, joka oli koulutukseltaan lääkäri, mutta harjoitti useita muitakin aloja. Hän oli tärkeä poliittinen hahmo 1300-luvulla. Parhaiten hänet tunnetaan teoksesta "Defensor pacis" (Rauhan puolustaja) vuodelta 1324, jossa hän puolusta kansansuvereniteettiperiaatetta ja sekulaarista valtiota.
Teos ilmestyi kontekstissa, jossa pyhä saksalais-roomalainen keisarikunta taisteli vallasta paaviuden kanssa. Vallasta taistelivat erityisesti paavi Johannes XXII ja Ludvig IV Baijerilainen. Marsilius puolusti kantaa, jonka mukaan keisarikunta on kirkon vallasta itsenäinen instituutio.
Justin Mapp
Justin Sanders Mapp (s. 18. lokakuuta 1984 Brandon, Mississippi, Yhdysvallat) on yhdysvaltalainen jalkapalloilija, pelipaikaltaan vasen laitalinkki. Hän edustaa Major League Soccerin Montreal Impactia.
Mapp valmistui Yhdysvaltain jalkapalloliiton IMG Soccer Academystä vuonna 2001 ja teki Project-40-kehityssopimuksen ammattilaisliiga Major League Soccerin kanssa. D.C. United varasi hänet numerolla neljä vuoden 2002 MLS SuperDraft -varaustilaisuudessa. Tulokaskaudellaan hän pelasi kolmessa ottelussa yhteensä vain 28 minuuttia.
Ennen kautta 2003 Mapp siirtyi Chicago Fireen vaihdossa Dima Kovalenkoon, missä hänestä tuli tärkeä osa joukkuetta. Hän voitti Chicagossa Lamar Hunt U.S. Open Cupin ja MLS Supporters’ Shieldin kaudella 2003. Toinen U.S. Open Cupin voitto seurasi kaudella 2006, jolloin hänet valittiin myös MLS Best XI -tähdistöjoukkueeseen. Runsaan seitsemän kauden aikana Chicagossa hän pelasi 174 MLS:n runkosarjaottelua, joissa hän teki 14 maalia ja antoi 36 maalisyöttöä.
Heinäkuussa 2010 Mapp myytiin tulokasjoukkue Philadelphia Unionille, jossa hän vietti puolitoista kautta. Kaudella 2011 hän pelasi 29 ottelussa ja oli auttamassa joukkueen pudotuspeleihin. Marraskuussa 2011 järjestetyssä MLS Expansion Draft -varaustilaisuudessa Mappin oikeudet siirtyivät kaudeksi 2012 liigaan liittyneelle Montreal Impactille.
Mapp pelasi useita otteluita Yhdysvaltain nuorisomaajoukkueissa ja osallistui alle 17-vuotiaiden MM-kilpailuihin vuonna 2001 ja alle 20-vuotiaiden MM-kilpailuihin vuonna 2003. Jälkimmäisessä turnauksessa hän teki Yhdysvaltain voittomaalin neljännesvälieräottelussa Norsunluurannikkoa vastaan.
Yhdysvaltain A-maajoukkueessa Mapp debytoi 12. lokakuuta 2005 ottelussa Panamaa vastaan. Hän kuului vuoden 2007 CONCACAF Gold Cupin voittaneeseen Yhdysvaltain joukkueeseen ja pelasi myöhemmin samana vuonna myös Copa Américassa.
Yhteismarkkinat
Yhteismarkkinat on jonkin maiden ryhmittymän perustama talousalue, jonka sisäistä yhteistoimintaa helpotetaan. Vastaavasti ulkoisia muureja yleensä korotetaan. Maiden taloudellista yhteistoimintaa rajoittavat monet seikat, kuten tullit, tariffit, kiintiöt ja niin edelleen. Esimerkkinä yhteismarkkinoista on EU. Vastaavia järjestelyjä löytyy lukuisia, muun muassa Pohjois- ja Etelä-Amerikasta, Afrikasta ja Aasiasta.
Oleksi Kasjanov
Oleksi Kasjanov (, s. 26. elokuuta 1985 Stahanov) on ukrainalainen kymmenottelija.
Kasjanov sijoittui 8 238 pisteellä seitsemänneksi Pekingin olympialaisissa 2008. Vuonna 2009 hän voitti seitsenottelun hopeaa Torinon sisäratojen EM-kilpailuissa 6 205 pisteellä ja oli neljäs Berliinin MM-kilpailuissa 8 479 pisteellä. Dohan sisäratojen MM-kilpailuissa 2010 hän sijoittui seitsenottelun kuudenneksi 6 019 pisteellä. Barcelonan EM-kilpailuissa 2010 hän keskeytti. Daegun MM-kilpailuissa 2011 Kasjanov sijoittui 12:nneksi 8 132 pisteellä. Istanbulin sisäratojen MM-kilpailuissa 2012 hän sijoittui seitsenottelussa toiseksi 6 071 pisteellä. Helsingin EM-kilpailuissa 2012 hän sai kymmenottelussa hopeaa pistein 8321. Lontoon olympialaisissa hän sijoittui seitsemänneksi 8 283 pisteellä.
Kasjanov sijoittui 2014 Sopotin MM-hallikilpailujen seitsenottelussa viidenneksi ja Zürichin EM-kilpailujen kymmenottelussa kahdeksanneksi. Pekingin MM-kilpailuissa 2015 hän oli yhdeksäs. Hän sai Portlandin sisäratojen MM-kilpailujen 2016 seitsenottelussa hopeaa pistein 6182. Amsterdamin EM-kilpailuissa 2016 hän sijoittui kymmenottelussa neljänneksi. Rio de Janeiron olympialaisissa hän keskeytti. Lontoon MM-kilpailuissa 2017 hän oli kuudes.
Rudolf Drost
Rudolf Karl Theodor Drost (19. elokuuta 1892 Oldenburg - 3. joulukuuta 1971 Wilhelmshaven) oli saksalainen lintutieteilijä.
Drost opiskeli Tübingenin ja Göttingenin yliopistoissa ja väitteli filosofian tohtoriksi 1923. Vuonna 1924 hänet valittiin Helgolandin lintuaseman johtajaksi, ja 1932 hänet nimitettiin professoriksi. Toisessa maailmansodassa britit pommittivat Helgolandia raskaasti ja tuhosivat suuren osan lintuaseman rakennelmista.
Yhdessä Ernst Schüzin kanssa Drost perusti lintutieteellisen julkaisun "Der Vogelzug" ja myöhemmin "Vogelwarte"n.
Andri Makartšev
Andri Makartšev (, s. 15. marraskuuta 1985) on ukrainalainen pituushyppääjä.
Makartšev karsiutui sekä Pekingin olympialaisissa 2008 että Berliinin MM-kilpailuissa 2009, mutta sijoittui kahdeksanneksi Dohan sisäratojen MM-kilpailuissa 2010 tuloksella 765 cm. Pariisin sisäratojen EM-kilpailuissa 2011 hän karsiutui.
Makartševin ennätys on 815 cm, jonka hän hyppäsi Kiovassa 3. elokuuta 2009. Sisäradoilla hän on hypännyt 804 cm Moskovassa 7. helmikuuta 2010.
Black Rock Shooter
Black★Rock Shooter (ブラック★ロックシューター) on Ordet-studion 24. heinäkuuta 2010 julkaisema 50-minuuttinen anime-OVA. Se perustuu japanilaisen Supercell-yhtyeen samannimiseen kappaleeseen, jonka inspiroimana japanilainen kuvittaja Ryohei "Huke" Fuke loi OVAn hahmot. Studio Ordet teki vuonna 2012 Black★Rock Shooterista tv-animen, jota esitettiin 3.2-23.3.2012 Fuji TV:n noitaminA-ohjelmapaikalla. Lisäksi Black★Rock Shooterin pohjalta on tehty kaksi manga-sarjaa ja peli PlayStation Portablelle, jotka kaikki sijoittuvat omiin ulottuvuuksiinsa.
Kanukat
Kanukat ("Cornus") on suku kanukkakasvien (Cornaceae) heimossa. Sukuun kuuluvat lajit ovat kesävihantia yksikotisia pensaita tai pieniä puita ja joskus ruohoja. Lehdet kasvavat vastakkain ja ovat ehyitä ja ehytlaitaisia. Lehtien sivusuonet ovat eteenkaartuvia. Kukinto on sarjamainen tai latvahuiskilo ja tiheä. Kukat ovat kaksineuvoisia ja pieniä, verhiö ja teriö ovat neljälehtisiä. Hedelmä on kaksisiemeninen luumarja.
Martin Wikelski
Martin Wikelski on saksalainen lintutieteilijä.
Wikelski opiskeli eläintiedettä Münchenin yliopistossa. Hän väitteli filosofian tohtoriksi Bielefeldin yliopistosta, jonka jälkeen toimi postdoc tutkijana Washingtonin yliopistossa Seattlessa ja Smithsonian-instituutin Panaman asemalla. Sittemmin hän on ollut Princetonin yliopiston Ekologian ja Evoluutiobiologian apulaisprofessori. Hän johtaa Max Planck-instituutin Muutto- ja Immunoekologian (Migration and Immuno-ecology) osastoa Radolfzellin lintuasemalla.
Liettuan demokraattinen työväenpuolue
Liettuan demokraattinen työväenpuolue (, LDDP) oli liettualainen sosiaalidemokraattinen puolue, joka perustettiin Liettuan kommunistisen puolueen seuraajaksi joulukuussa 1990. Puolueen ensimmäisenä puheenjohtajana toimi Algirdas Brazauskas, josta tuli Liettuan toisen tasavallan ensimmäinen presidentti. Brazauskasin seuraajaksi tuli Adolfas Šleževičius, joka toimi myös pääministerinä. Šleževičiusin jouduttua eroamaan korruptiosyytteiden takia hänen seuraajakseen tuli Česlovas Juršėnas.
LDDP voitti vuoden 1992 parlamenttivaalit. Se sai 43 % äänistä ja 73 edustajaa Seimasiin. Vuoden 1996 vaaleissa puolue sai murskatappion verrattuna edellisiin vaaleihin. Se sai vain 9,5 % äänistä ja näin vain 10 edustajaa parlamenttiin. Vuoden 2000 vaaleissa LDDP ja kolmen muun puolueen koalitio saivat enemmistön äänistä. Vuonna 2001 LDDP sulautui Liettuan sosiaalidemokraattiseen puolueeseen.
Mark Pellegrino
Mark Pellegrino (s. 9. huhtikuuta 1965) on yhdysvaltalainen televisio- ja elokuvanäyttelijä. Hänet tunnetaan parhaiten "Lostin" Jacobina sekä esiintymisestään Luciferina sarjassa "Supernatural".
Pellegrino on näytellyt aktiivisesti 1980-luvun jälkeen. Hän on näytellyt televisiosarjoissa kuten "Dexter", "Lost", "Supernatural", "Teho-osasto", "Ilman johtolankaa", "NYPD Blue", "Grimm" ja "".
Maaliskuussa 2009 hänet otettiin mukaan ABC:n hittisarja "Lostiin" esittämään viidennen kauden viimeisessä jaksossa mysteeristä Jacobia. Hahmo oli ratkaiseva sarjan juonelle ja siten myös iso juttu Pellegrinolle. Kesäkuussa 2009 paljastettiin, että hän oli saanut roolin Luciferina CW:n kauhusarjassa "Supernatural".
Pellegrino on ateisti.
Buckcherry
Buckcherry (alkujaan Sparrow) on Grammy-ehdokkuuden saavuttanut yhdysvaltalainen hard rock -yhtye, joka perustettiin vuonna 1995 Los Angelesissa. Yhtye julkaisi albumit "Buckcherry" (1999) ja "Time Bomb" (2001) ennen hajoamistaan heinäkuussa 2002. Vuonna 2005 Josh Todd ja Keith Nelson perustivat uuden yhtyeen käyttäen vanhaa Buckcherry-nimeä, vaikka yhtyeen muut jäsenet vaihtuivat.
Josh Todd ja Keith Nelson tekivät muutamia demoja ennen basisti Jonathan Brightmanin ja rumpali Devon Glennin liittymistä yhtyeeseen. He esiintyivät klubeilla ja eri tilaisuuksissa nimellä Sparrow, ennen Sparrow-nimisen levy-yhtiön lähettämää kirjettä, jossa pyydettiin heitä vaihtamaan yhtyeen nimeä.
He julkaisivat uudella nimellään esikoisalbumin "Buckcherry" vuonna 1999, jolta listoille pääsivät hitit "Lit Up", "For the Movies" ja "Check Your Head".
Yogi Lonich liittyi yhtyeeseen 1999, jonka jälkeen he tekivät pitkän kiertueen. Vuoden studiosession päätteeksi he julkaisivat toisen albuminsa nimeltä "Time Bomb" 2001. Yleisesti tätä albumia pidettiin pettymyksenä.
Elokuussa 2001 Jonathan Brightman, Yogi Lonich ja Devon Glenn jättivät yhtyeen musiikillisten erimielisyyksien takia. Josh Todd ja Keith Nelson alkoivat työstää heidän kolmatta albumiaan, mutta heinäkuussa 2002 Todd jätti yllättäen yhtyeen. Tämän seurauksena yhtye kuihtui kasaan.Vuonna 2005 Josh Todd ja Keith Nelson perustivat Buckcherry-nimeä kantavan yhtyeen uudelleen ja julkaisivat "15"-nimisen albumin 16. huhtikuuta 2006. Se sisälsi Buckcherryn suurimmat hitit, kuten "Crazy Bitch" ja "Sorry". Yhtyeen neljäs albumi "Black Butterfly" julkaistiin syyskuussa 2008 ja se nousi listoilla kahdeksannelle sijalle ollen viikon paras rockalbumi. Vuonna 2010 he julkaisivat ainoan livealbuminsa nimeltä "Live & Loud 2009". Viides studioalbumi nimeltä "All Night Long" julkaistiin 3. elokuuta 2010. Kuudes studioalbumi "Confessions" julkaistiin alkuvuonna 2013 ja seitsemäs studioalbumi "Rock 'n' Roll" vuonna 2015.
Syyskuussa 2006 Buckcherrya, heidän levy-yhtiötään ja muita asianomaisia vastaan nostettiin haaste 16-vuotiaan tytön puolesta. Tyttö väitti yhtyeen pakottaneen hänen tanssimaan yläosattomissa yhtyeen videoidulla keikalla seksuaalisuuteen viittaavaan kappaleen aikana. Puolustus kertoi että kaikkien videoitujen henkilöiden oli todistettava olevansa yli 18-vuotiaita ja allekirjoitettava sitä puoltava sopimus ennen tilaisuutta. Yhtyeen asianajaja Skip Miller kertoi seuraavasti: "Kyseinen nainen väärensi tietonsa sopimuspaperille. Kun hänen oikea ikä tuli selville video on hävitetty".
TYP
TYP voi tarkoittaa seuraavia:
Joe Carnahan
Joe Carnahan (s. 9. toukokuuta 1969) on yhdysvaltalainen independent-elokuvien ohjaaja, käsikirjoittaja, tuottaja sekä näyttelijä. Hän on elokuvakäsikirjoittaja Matthew Michael Carnahanin veli.
Kotimaan liitto – Liettuan kristillisdemokraatit
Kotimaan liitto – Liettuan kristillisdemokraatit (lyh. TS-LKD) (, vuoteen 2008 Kotimaan liitto) on liettualainen keskusta-oikeistolainen puolue. TS-LKD on Euroopan kansanpuolueen ja International Democrat Unionin täysjäsen.
Sąjūdisin oikeistolainen siipi, johtajanaan Vytautas Landsbergis, perusti puolueen vuonna 1993. Vuoden 1996 parlamenttivaaleissa puolue sai 40 % kannatuksen ja sai näin 70 edustajaa Seimasiin, mutta vuoden 2000 vaaleissa vain 8,6 % äänisaaliin ja 9 edustajaa parlamenttiin.
Liettua liittyi Euroopan unioniin vuonna 2004, ja puolue sai kaksi edustajaa saman vuoden europarlamenttivaaleissa. Vuoden 2004 parlamenttivaaleissa puolue sai 14,6 % äänistä ja 25 edustajaa Seimasiin.
Ennen yhteensulautumista Poliittisten vankien ja karkoitettujen puolueen ja Kristillisten demokraattien (ei pidä sekoittaa kristillisdemokraatteihin) kanssa puolue tunnettiin pelkästään nimellä "Kotimaan liitto". Yhteenliittymisen jälkeen puolueen nimeksi tuli "Kotimaan liitto (liettualaiset konservatiivit)". Viimeisin puolueen nimenmuutos tapahtui vuonna 2008, kun puolueeseen sulautuivat Liettuan nationalistinen liitto ja Liettuan kristillisdemokraatit. Tuolloin otettiin nykyinen nimi käyttöön. Yhteensulautumisten jälkeen puolueesta tuli Liettuan suurikokoisin.
Vuoden 2008 vaaleissa puolue sai 19,7 prosenttia äänistä ja näin 45 edustajaa, 20 edustajaa enemmän kuin vuoden 2004 vaaleissa. Suurimpana puolueena se muodosti hallituskoalition liberaalien liikkeen ja Kansallisen elvyttämisen puolueen kanssa. Yhdessä kyseiset puolueet käsittävät 72 paikkaa Seimasin 141 paikasta ja Kotimaan liiton puheenjohtaja Andrius Kubilius toimi pääministerinä toista kertaa. Vuoden 2009 eurovaaleissa puolue sai neljä paikkaa, kaksi enemmän kuin edellisissä eurovaaleissa.
Vuoden 2012 parlamenttivaaleissa puolue sai 33 paikkaa ja siirtyi oppositioon.
Heikki Laine (pesäpalloilija)
Heikki Rikhard Laine (s. 22. heinäkuuta 1940 Lahti) on suomalainen pesäpalloilija.
Heikki Laine valittiin Suomen parhaaksi pesäpalloilijaksi vuonna 1968. Lahden Mailaveikkojen SM-sarjajoukkueessa Laine pelasi 1960–1962. Laine on pelannut seitsemässä Itä–Länsi-ottelussa ja kymmenen kertaa Liitto–Lehdistö-ottelussa.
Laine on pelannut myös käsipalloa SM-sarjassa sekä muutamassa maaottelussa. Kouluaikoinaan Laine harrasti mäkihyppyä ja nuorten sarjoissa seiväshyppyä.
V (täsmennyssivu)
V on latinalaisten aakkosten 22. kirjain
Se voi tarkoittaa myös:
Sininen kuu
Sininen kuu tarkoittaa seuraavia asioita:
D (täsmennyssivu)
D on latinalaisten aakkosten neljäs kirjain
Se voi tarkoittaa myös:
Loehle Aircraft
Loehle Aircraft Corporation on Tennesseessä toimiva ultrakevyitä lentokoneita valmistava lentokonetehdas. Sen päätuote on 51% skaalamallit North American P-51 Mustang, Supermarine Spitfire ja Curtiss JN4 Jenny -lentokoneista. Loehle Aircraft myy pääasiassa rakennussarjoja. Se myös maalaa lentokoneita.
Yhtiö on valmistanut lentokoneiden rakennussarjoja 1970-luvun lopulta. Niihin kuuluvat myös skaalamallit seuraavista koneista: P-40 Flying Tiger (Warhawk), Spitfire, Spad XIII, Fokker D-VII, SE5a ja KW-909 (Fw 190/Bf 109)
Omaa suunnittelua on ilmeisesti Sport Parasol.
Todd Phillips
Todd Phillips (alun perin Todd Bunzl; s. 20. joulukuuta 1970) on yhdysvaltalainen elokuvaohjaaja, käsikirjoittaja, tuottaja ja näyttelijä. Hänen tunnetuimpia elokuviaan ovat "Road Trip", "Starsky & Hutch" sekä "Kauhea kankkunen" -trilogia.
Liikevaihdon kasvuprosentti
Liikevaihdon kasvuprosentti kuvaa yrityksen varsinaiseen toimintaan liittyvän myynnin kasvua edellisen tilikauden aikana. Liikevaihdon kasvu kuvaa yrityksen liiketoiminnan laajentumista usein paremmin kuin nettotuloksen kasvu, koska nettotulokseen vaikuttavat liikevaihdon lisäksi yrityksen kustannusten muutos sekä kirjanpidolliset erät, jotka eivät välttämättä liity yrityksen varsinaiseen toimintaan.
Liikevaihto on yrityksen tilinpäätöksen tuloslaskelmassa ilmoitettava luku, joka kertoo yrityksen varsinaisen toiminnan myyntitulot. Se kuvaa siis yrityksen myynnin määrää. Siihen ei lasketa mukaan tuottoja, jotka eivät kuulu yrityksen varsinaiseen liiketoimintaan. Tällaisia voivat olla esimerkiksi yrityksen omaisuuden myynnistä saamat satunnaiset tuotot tai yrityksen arvopaperisijoituksista saamat tuotot, jos ne eivät liity yrityksen varsinaiseen toimintaan.
Pörssiyhtiöt usein ostavat pienempiä yrityksiä osakseen, tai myyvät osia pois. Nämä yrityskaupat voivat muuttaa kerralla yrityksen liikevaihtoa merkittävästi. Näin liikevaihdon muutos ei aina kuvaa hyvin tilikauden aikana olemassa olevilla resursseilla aikaan saatua myynnin kasvua.
Fuusioiden tai suurten yritysostojen jälkeen julkistetaan yleensä niin sanottu Pro Forma -tilinpäätös, joka kertoo miltä tilinpäätöstiedot näyttäisivät, jos järjestelyn osapuolet olisivat toimineet yhdessä koko tilikauden. Pro Forma liikevaihdon kasvu kertoo tällöin paljonko myynti on kasvanut kauden alussa olemassa olevilla resursseilla.
Paul Shenar
Paul Shenar (12. helmikuuta 1936 – 11. lokakuuta 1989) oli yhdysvaltalainen näyttelijä. Hän kuoli AIDSin aiheuttamiin komplikaatioihin vuonna 1989.
Reggiane
Officine Meccaniche Reggiane SpA oli italialainen lentokonetehdas. Sen omisti kreivi Giovanni Caproni. Tehdas sijaitsi Reggio Emilian alueella (Emilia-Romagna).
Tehtaan ensimmäinen tuote oli Piaggio P.32bis -pommikone, joka oli kehitetty Caproni Ca.405C "Procellaria" -koneesta.
Reggiane tuli kuuluksi toisen maailmansodan aikaisista hävittäjistä, joita käyttivät Italian, Saksan, Unkarin ja Ruotsin ilmavoimat.
Officine Reggianen työntekijät muuttivat 1944–1945 tehtaan tuotantoalan toiseksi. Samanlaisen muutoksen olivat työläiset tehneet italialaiseen aseteollisuuteen vuosina 1920–1921.
Säynäjärvi (Kangasala)
Säynäjärvi on Pirkanmaalla Kangasalla Lihasulassa sijaitseva järvi.
Järven pinta-ala on 38 hehtaaria. Se on 2,1 kilometriä pitkä ja 450 metriä leveä. Järvi on pitkä ja kapea muodoltaan. Järvellä on kartan mukaan yksi soistunut saari, joka sijaitsee järven koillispäässä. 
Järven rantaviivan pituus on 5,1 kilometriä ja sen rannat ovat metsämaata, joka on paikoitellen soistunutta. Järven lähiympäristössä on toiminut kolme maatilaa. Muu asutus on haja-asutusta ja niiden välissä on muutama kymmenen kesämökkiä. Järvelle johtaa tie valtatieltä 9, josta haarautuu Lihasulaan vievä yhdystie 14209. Järven läheltä kulkee myös Tampere–Haapamäki-rautatietä.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueeseen (35.73), jonka Säynäjärven-Myllyojan valuma-alueeseen (35.733) järvi kuuluu. Järven vedenpinnan korkeus on 121,5 metriä mpy.
Järveen on johdettu vain kolme metsäojaa, joista yksi tuo pienen Puikkarinlammen vedet. Siihen laskee sen pohjoispuolella sijaitsevasta Letkumaanjärvestä 600 metrinen oja, johon on johdettu muutama pelto- ja metsäoja. Säynäjärvi laskee pienen Sulkujärven kautta Vesijärven Haapasenlahteen aivan Palosaaren edustalle.
Kalmbergin kartastossa vuodelta 1855–1856 järven nimi kirjoitettiin ”Säinäjärvi”. Kartassa sen pohjoispuolella sijaitsi ”Letkumajärvi”, josta ei ole piirretty ojaa Säynäjärveen. Myös Säynäjärven laskuoja on merkitty heikosti. Koska ojan alajuoksulla on merkitty vesimylly, on vesiyhteys täytynyt olla silloinkin olemassa.
Järven luoteispuolella sijaitsee Säynäjärven vanha seisake, jolla pysähtyi vielä 1980-luvulla paikallisjunia, jotka liikennöivät Tampere–Orivesi-väliä. Vuonna 1975 valmistuneeseen peruskarttaan on rautatien linjaus muuttunut etäämmälle Säynäjärvestä. Vanha ratalinjaus on otettu maantiekäyttöön.
Alexander Puschkin
Alexander Puschkin (1. joulukuuta 1822 München – 1. toukokuuta 1878 Bayreuth) oli saksalainen opettaja ja pikakirjoittaja.
Puschkin opiskeli yliopistossa kieliä, ja toimi aluksi sanomalehtimiehenä. Puschkin oli oppinut pikakirjoituksen Franz Xaver Gabelsbergeriltä, ja toimi vuodesta 1849 pikakirjoituksen opettajana Nürnbergissä ja Würzburgissa, vuonna 1856 lyhyen ajan valtiopäiväpikakirjoittajana Münchenissä, ja vuoden 1856 jälkeen kielten ja pikakirjoituksen opettajana Bayreuthissa.
Puschkin julkaisi vuonna 1854 pikakirjoitusoppikirjan "Theoretisch-praktischen Lehrgang der Stenographie". Hän laati Gabelsbergerin järjestelmästä sovituksen ranskan kielelle ("Cours pratique de Sténographie universelle", 1863), sekä luonnoksenomaisen sovituksen englannin kielelle.
Lacey Turner
Lacey Amelia Turner (s. 28. maaliskuuta 1988) on englantilainen näyttelijä, joka on esiintynyt muun muassa televisiosarjoissa "Being Human", "Bedlam", "Switch" ja "Our Girl".
Turnerin pitkäaikaisin rooli on ollut BBC:n saippuaoopperassa "EastEnders", jossa hän on näytellyt Stacey Slateria vuodesta 2004 alkaen. Huhtikuussa 2010 hän ilmoitti jättävänsä "EastEndersin", mutta hän palasi sarjaan yli kolmen vuoden tauon jälkeen 2014.
Vuosina 2013−2014 Turner esiintyi pääosassa BBC:n draamasarjan "Our Girl" ensimmäisellä tuotantokaudella ja sitä edeltäneessä erikoisjaksossa. Toisella kaudella sarjassa oli eri päähenkilö.
Toby MacFarlaine
Toby MacFarlaine (s. 28. marraskuuta 1975) on englantilainen laulaja ja rockbasisti.
MacFarlaine soitti aiemmin Stone Gods -yhtyeessä, mutta sen siirryttyä tauolle hän siirtyi O.W.L.S.-yhtyeen laulajaksi / kitaristiksi. Hänen vakiosoittimiin kuuluvat Fender Jazz Bass sekä Rickenbacker 4001.
Hogu
Hogu on taekwondossa käytettävä suojaväline, jota käytetään sparrauksessa. Suomeksi käännettynä hogu tarkoittaa rintaa tai rintasuojusta.
Irene Manning
Irene Manning (17. heinäkuuta 1912 – 28. toukokuuta 2004) oli yhdysvaltalainen näyttelijä ja laulaja.
Manning syntyi Cincinnatissa Ohiossa viisilapsiseen perheeseen. Hänen perheellään oli tapana käydä huviretkillä, joissa harrastettiin muun muassa yhteislaulua. Näin Manning kykeni kehittämään laulutaitoaan varhaisvuosistaan lähtien.
Ensimmäisissä elokuvatehtävissään Irene Manning esiintyi nimellä Hope Manning. Hänen tunnetuimpiin rooleihinsa kuuluu Fay Templetonin osa elokuvassa "Yankee Doodle Dandy" (1942).
Manning kuoli 91-vuotiaana sydämen vajaatoimintaan kotonaan San Carlosissa Kaliforniassa.
John Marshall (kitaristi)
John Marshall on yhdysvaltalainen kitaristi ja thrash metal -yhtye Metal Churchin entinen jäsen. Ennen yhtyeeseen liittymistään vuonna 1989 hän toimi kitarateknikkona Metallican Kirk Hammettille.
The Curse
The Curse on Atreyun toinen studioalbumi vuodelta 2004. Albumi käsittelee vampyyriteemaa, minkä takia levyn kappaleita liitettiin Twilight-elokuviin. Yhtyeen ihailijat närkästyivät näistä liitoksista. Albumin hittikappaleiksi nousivat singleinäkin julkaistut ”Bleeding Mascara”, ”Right Side of the Bed” sekä ”The Crimson”, joka sai myös paljon radiosoittoja.
Robert Wickens
Robert Tyler Wickens (s. 13. maaliskuuta 1989 Toronto) on kanadalainen moottoriurheilija. Kausilla 2012–2017 hän kilpaili DTM-sarjassa. Vuonna 2018 Wickens siirtyi Yhdysvaltoihin IndyCar-sarjaan.
Wickens on aiemmin kilpaillut Formula BMW, Formula Renault, World Series by Renault, Champ Car Atlantic, A1 Grand Prix, Formula 3 ja Formula 2 -sarjoissa. Hän voitti Formula BMW -sarjan mestaruuden vuonna 2006. F2-vuonnaan Wickens saavutti kaksi voittoa ja toisen sijan sarjassa. Vuonna 2010 Wickens siirtyi GP3-sarjaan Status Grand Prix -talliin. Hän saavutti kolme voittoa ja sijoittui sarjan kakkoseksi. Kaudella 2011 Wickens teki paluun World Series by Renault -sarjaan voittaen sarjan mestaruuden ajamalla 5 voittoa, 7 paalupaikkaa ja keräten 241 pistettä. Vuodesta 2012 lähtien Wickens on ajanut DTM-sarjassa.
Etakryynihappo
Etakryynihappo (CHClO) on fenoksietikkahapon johdannainen, jota käytetään diureettina eli nesteenpoistolääkkeenä. Se kuuluu niin kutsuttuihin loop-diureetteihin.
Etakryynihapposynteesin lähtöaineina ovat 2,3-dikloorifenoksietikkahappo ja butyryylikloridi. Näiden reagoidessa muodostuu ketoni, josta syntetisoidaan kondensaatiotuote dimetyyliamiinin ja formaldehydin kanssa. Kondensaatiotuote hajoaa kuumennettaessa, jolloin muodostuu etakryynihappoa.
Etakryynihappoa käytetään nesteenpoistolääkityksenä sydämen vajaatoiminnan seurauksena puhjenneen ödeeman, eräiden munuais- ja maksasairauksien ja verenpainetaudin hoitoon.
Etakryynihappo estää munuaisissa Henlen lingon haittaamalla ionien symporttereita kiinnittymällä niihin. Tämän vuoksi natriumin, kaliumin, kalsiumim, magnesiumin, kloridi-ionien ja veden erittyminen virtsaan voimistuu.
Etakryynihaposta metaboloituu ihmisen elimistössä erilaisiksi konjugaateiksi. Tyypillisiä ovat konjugaatit glutationin, kysteiinin ja merkaptuurihapon kanssa. Metabolia tapahtuu munuaisissa. Suuri osa etakryynihaposta erittyy myös sellaisenaan virtsaan.
Etakryynihappo on ototoksinen eli se vaikuttaa kuulohermoon ja voi aiheuttaa tilapäisen kuurouden. Diureettisen ominaisuutensa vuoksi lääkeaineen käyttö voi johtaa natriumin ja kaliumin puutostilaan. Tyypillisiä etakryynihapon sivuvaikutuksia ovat huonovointisuus, vatsakivut ja ripuli. Sivuvaikutuksiensa vuoksi etakryynihappoa käytetään harvemmin kuin furosemidiä tai bumetanidia.
The Ultimate Incantation
The Ultimate Incantation on puolalaisen death metal -yhtye Vaderin ensimmäinen studioalbumi, jonka on julkaissut Earache vuonna 1992.
Albumi äänitettiin alun perin Sunlight Studiosilla Thomas Skogsbergin kanssa, mutta sekä levy-yhtiö että yhtye olivat tyytymättömiä tulokseen ja he päättivät nauhoittaa albumin uudelleen eri studiolla.
Future of the Past
Future of the Past tarkoittaa seuraavia asioita:
De Profundis (albumi)
De Profundis on puolalaisen death metal -yhtye Vaderin toinen studioalbumi, joka on julkaistu vuonna 1995.Julkaistu Japanissa vuonna 1997 Avalon Recordsin kautta
Future of the Past (Vaderin albumi)
Future of the Past on Vaderin kolmas studioalbumi, joka on julkaistu vuonna 1996. Se koostuu täysin eri yhtyeiden cover-versioista.